
J e g y z ő k ö n y v
Készült: Csanytelek Község Önkormányzata Képviselő-testülete 2026. augusztus 06-án de. 8 órakor megtartott rendkívüli ülésén.
Az ülés helye: a Polgármesteri Hivatal díszterme
Jelen vannak:				
					Erhard Gyula			polgármester
					Somodi Balázs			alpolgármester
					Bernát János			képviselő			
					Bartus László			képviselő
					Mucsi István			képviselő
					Palásti Pál			képviselő
					Kovács Andrea			képviselő
					
					
Tanácskozási joggal jelent meg: 	Kató Pálné			jegyző
					Tápainé Karkas Krisztina 	a Hivatal Adó- és Pénzügyi Iroda V.
					Fülöpné Szeri Noémi 		jegyzőkönyvvezető


Erhard Gyula polgármester: köszöntötte az ülésen szavazati és tanácskozási joggal megjelent résztvevőket. Megállapította, hogy az ülés határozatképes, mert a szavazásra jogosultak közül mind a 7 képviselő megjelent. Szavazásra bocsátotta az ülés napirendjére az általa írásban kiadott napirendi javaslatot, mellyel a Képviselő-testület tagjai 7 igen szavazattal egyetértett és az alábbi határozatot hozta.		

1. Napirend
Tárgy:										Előadó:
A Képviselő-testület 2026. augusztusi rendkívüli ülése napirendjének jóváhagyása		Erhard Gyula polgármester
		
(A tárgyi meghívó ezen jegyzőkönyv mellékleteként csatolva.)

50/2026. (VIII. 06.) Ökt határozat
Tárgy: A Képviselő-testület 2026. augusztusi rendkívüli ülése napirendjének jóváhagyása
H a t á r o z a t
Csanytelek Község Önkormányzata Képviselő-testülete a 2026. augusztus 06. napjára a Polgármester által írásban kiadott meghívója alapján az alábbi napirendi pontok tárgyalását tűzi ki: 

1.) A Képviselő-testület 2026. augusztusi rendkívüli ülése napirendjének jóváhagyása
Előadó: Erhard Gyula polgármester

2.) A fogorvosi körzet alapellátására kötött feladatellátási szerződés 8.  módosítása jóváhagyása
Előadó: Erhard Gyula polgármester, Kató Pálné jegyző

3.)  Egyebek

Határozatról értesítést kap:
1. Csanytelek Község Önkormányzata Képviselő-testülete Tagjai (Helyben)
1. Kató Pálné jegyző
1. Irattár



1. Napirend
Tárgy: 									Előadó: 
A fogorvosi körzet alapellátására kötött feladatellátási			Erhard Gyula polgármester
szerződés 8. módosítása jóváhagyása					Kató Pálné jegyző
								
										
(Tárgyi írásos előterjesztés a Képviselő-testület mai üléséről készült jegyzőkönyve melléklete.)

Kató Pálné jegyző: az írásban kiadott előterjesztéshez tett szóbeli kiegészítésében elmondta, hogy Dr. Makai-Kis Szabina 2026. július 27. napján írásban kérelmet nyújtott be újszülött gyermeke gondozása céljából, melyben kérelmezte feladatellátási szerződése módosítását akként, hogy a helyettesítés ideje 2026. szeptember 1. napjától 2026. október 31. napjáig terjedjen Elmondta, hogy a tárgyi előterjesztést a Pénzügyi Ellenőrző, Foglalkoztatáspolitikai és Településfejlesztési Bizottság ülésén tárgyalta, elfogadta és annak elfogadására tett javaslatot a testület számára. Javasolta az írásban benyújtott előterjesztésben és annak határozati javaslatában foglaltak megvitatását, elfogadását és határozatba foglalását.

Erhard Gyula polgármester: Szóbeli kiegészítést nem fűzött az írásban kiadott előterjesztésben írtakhoz.

K é r d é s,  hozzászólás nem hangzott el.

Erhard Gyula polgármester: összefoglalójában megállapította, hogy a tárgyalt előterjesztéshez kérdés, hozzászólás nem hangzott el, módosító javaslat nem volt. Javasolta az előterjesztésben foglaltak jóváhagyását. Javaslatát szavazásra bocsátotta, benne az előterjesztés szerinti határozati javaslatot, melyből megállapította, hogy a Képviselő-testület egyhangú 7 igen szavazattal (ellenszavazat és tartózkodás nélkül) elfogadta azt és az alábbi határozatot hozta:

51/2026. (VIII. 06.) Ökt határozat

Tárgy: A  fogorvosi körzet alapellátására kötött feladatellátási szerződés 8.  módosítása jóváhagyása

H a t á r o z a t

Csanytelek Község Önkormányzata Képviselő-testülete megtárgyalta a tárgyi előterjesztésben foglaltakat, figyelembe vette a Pénzügyi Ellenőrző, Foglalkoztatási és Településfejlesztési Bizottság tárgyban kialakított véleményét és az alábbi döntést hozta.

1.) A Képviselő-testület az általa tárgyban a SzabinaDent Kft. ügyvezetőjével Dr. Makai-Kis Szabina fogorvossal a Csanyteleki I. sz. fogorvosi körzetben területi ellátási kötelezettséggel feladatellátási szerződésben megbízott fogorvosra vonatkozóan 2026. szeptember 1. napjától módosítja az e határozathoz 1. mellékletként csatolt 8. módosító és egységes szerkezetben kiadott feladatellátási szerződésében foglaltakat, fenntartva a tárgyban kötött szerződés 3. pontjában írt rendelési idő rendjét. 

2.) A Képviselő-testület felhatalmazza Erhard Gyula polgármester urat a tárgyi 8. ízben módosító és egységes szerkezetbe foglalt feladatellátási szerződés aláírására és további szükséges intézkedések megtételére. 

3.) A Képviselő-testület felkéri Kató Pálné jegyzőt a tárgyban szükséges intézkedések megtételére: a módosított és egységes szerkezetbe foglalt feladatellátási szerződés aláírását követően a Csongrád-Csanád Vármegyei Kormányhivatal Szentesi Járási Népegészségügyi Osztálya,  a SzabinaDent Kft. ügyvezetője Dr. Makai-Kis Szabina fogorvos és a NEAK számára tárgyi feladatellátási szerződést módosító és egységes szerkezetbe foglalt változata elektronikus úton történő  megküldésére.

Végrehajtás határideje:	azonnal, 2026. augusztus 21.
Végrehajtásért felelős: 	Erhard Gyula polgármester a módosított és egységes szerkezetbe foglalt feladatellátási szerződés aláírásáért
Kató Pálné jegyző az aláírt feladatellátási szerződések illetékes hatóságokhoz való  megküldéséért
Beszámolás határideje: 	végrehajtást követő soros testületi ülésen

Határozatról értesítést kap:
· Csanytelek Község Önkormányzata Képviselő-testülete Tagjai (Helyben)
· Erhard Gyula polgármester
· Dr. Makai-Kis Szabina fogorvos (SzabinaDent Kft.)
· Kató Pálné jegyző és általa
· Csongrád-Csanád  Vármegyei Kormányhivatal Szentesi Járási Népegészségügyi Osztálya (Szentes)
· Nemzeti Egészségbiztosítási Alapkezelő (Szeged)
· Tápainé Karkas Krisztina a Hivatal  Adó- és Pénzügyi Iroda Vezetője
· Irattár       


3.) Napirend

Egyebek

Kató Pálné jegyző: szólt a közelmúltban megjelent olyan központi jogszabályokban foglaltakról, amely tartalmát tekintve önkormányzati feladat- és hatáskört érint. 
Említést tett a település lakossága zömét érintő, az Alföldvíz Zrt által elrendelt és végrehajtott ellenőrzését követő intézkedések visszáságairól. A közszolgáltatást nyújtó vállalkozás illetékes műszaki ügyintézőjével folytatott megbeszéléséből kiderült, hogy elhamarkodott és nem jól átgondolt intézkedést tettek és az érintett magánszemélyek számára olyan tartalmú írásos megkeresést bocsájtottak ki, amely konkrét hibaforrást nem nevesít, viszont annak szakember általi elhárítása hiányában, az esetleges munkahelyi balesetek elkerülése érdekében, mindaddig nem végzik a szennyvíztisztító berendezések hibaelhárítását, amíg az érintett ingatlan tulajdonosa hitelt érdemlően nem tudja bizonyítani az áramforrás biztonságos működtetése feltételeit. A legtöbb esetben a rosszul kivitelezett villamoshálózat földelésével kapcsolatban merült fel kifogás. Kiemelte, hogy minden érintett ingatlan tulajdonos kötött az Alföldvíz Zrt-vel egy közszolgáltatási szerződést, amely garanciát nyújt a központi szennyvízhálózatra rákötött házi bekötések működése meghibásodása esetén való hiba elhárítására, térítésmentesen. Ehhez képest a jelen állás szerint meg kell bízni egy olyan villanyszerelő szakembert, aki nem tudva a hiba okát, elvégez egy munkát, annak munkadíját a megrendelőnek kell kifizetnie  úgy, hogy nem lehet biztos benne, hogy azt a közszolgáltató elfogadja. Ez az eljárás kimeríti a szerződésszegést, ezért Polgármester úrral együtt folyamatos tárgyalással próbálják elérni a közszolgáltató erősen kifogásolható döntése újragondolását. Az már a hihetetlen kategóriába tartozik, hogy a helyszíni ellenőrzések során nem került sor jegyzőkönyv felvételére, annak helyszínen való aláírására, majd egy példányának az érintett számára való átadására. Ebből derülhetett volna ki, hogy mi a kifogása és mi az amit javítani szükséges ahhoz, hogy a közszolgáltatás továbbra is zavartalanul folyhasson. 
Beszámolt arról, hogy nem okozott osztatlan sikert azon intézkedés, melyet útügyi hatóságként eljárva foganatosított, miszerint a település belterületén a az Árpád, a Tiszai út és a Pusztaszeri utak kereszteződésében elhelyezett közúti jelzőtáblák miatt forgalmi rend változás következett be, melyet a Csongrádi Rendőrkapitányság Közlekedésrendészeti Alosztálya illetékesével való helyszíni szemle után a javaslatuk szerint valósult meg. Ez az intézkedés a településen közlekedők biztonságát szolgálja, egyben a KRESZ érintett szabályai betűszerinti betartását érvényesíti. A napi közlekedési gyakorlat táblákkal való megjelenítése tette helyre a közlekedés rendjét. 
Szólt még a szociális tűzifa program pályázati kiírása elmaradása miatt kialakult helyzetről, melyet ellensúlyoz, hogy az elmúlt évi pályázatból és az önkormányzat saját költségvetése forrásából megvásárolt, betárolt tűzifa rendelkezésre áll, annak kiosztása a helyi vonatkozó önkormányzati rendeletek szerint megtörténhet. A Kormány azon szándéka, hogy csökkenti a tűzifa ÁFA összegét, jó gondolat, de aki eddig sem tudta megvenni a tűzifát állami és önkormányzati támogatás nélkül, ők továbbra sem tudják megoldani a téli fűtési idényre a fa beszerzését. 
Említést tett még az iskoláztatási támogatást kiegészítő helyi szociális és gyermekjóléti gondoskodás keretében évről- évre történő anyagi és természetbeni támogatások kiosztása augusztus hónapban esedékes ügyintézéséről.  

Palásti Pál képviselő: a helyi mini bölcsőde esetleges bővítése lehetősége iránti érdeklődését az váltotta ki, hogy a helyi általános iskolába érkező tanítónőnek bölcsődés korú gyermekét más településre kell vinnie, mert a település bölcsődésében nincs férőhely. Olyan nevelőszülői gondozásban részesülő gyermek elhelyezése előnytelen helyzetet teremt azzal a szülővel szemben, aki munkaviszonyban van, a gyermekét hátrányos megkülönböztetés éri. Megoldást sürgetett az ügyben.

Kató Pálné jegyző: az Alsó- Tisza-menti Többcélú Óvodák és Mini Bölcsődék Csanyteleki telephelye 2026. január 1. napjától a Csongrádi székhellyel működtetett Alsó- Tisza-menti Önkormányzati Társulás fenntartásában van. Az intézmény működési engedélye a mini bölcsőde esetében 7 fő gyermek létszámra szól. Az épület paraméterei további bővítését, építészeti szempontból való engedélyeztetését a jelenlegi vonatkozó központi jogszabályok nem teszik lehetővé. A mini bölcsődei részleg jelenlegi egy gyermekre vetített m2 területe további gyermek(ek) befogadását kizárja. A gyermekek közötti különbségtételt a diszkrimináció tilalmak miatt is ki kell zárni, arról nem is szólva, hogy a nevelőszülői munkavégzés munkaviszonynak számít, így nem szenvedhet hátrányt más gyermekekkel szemben. A mini bölcsődei ellátás nem nevelési, hanem szociális feladat, ezért rá a szociális igazgatásról és szociális ellátásokról szóló 1991. évi III. törvényben foglaltak az irányadók. Azt nem tiltja semmi, hogy az önkormányzat a tulajdonában lévő épületből alakítson ki egy mini bölcsödét, az engedélyeztetési eljárás után működtesse azt. Ehhez olyan pénzügyi forrásra lenne szükség, amely az önkormányzat éves költségvetésében nem áll rendelkezése. Pályázati kiírás nem jelent meg, így a Képviselő-testület ezirányba való döntés előkészítő eljárása még idő előtti lenne. A településen élő érintett gyermeki korosztály létszámának alakulása egyenlőre nem mutat olyan adatokat, melyre lehetne plusz 7 fő kisgyermek mini bölcsődei ellátása kialakítását tervezni, mert az 14 gyermek egyidejű ellátását fedné le. Tudomása szerint a 7 kisgyermek éves összesítésben akár 8 gyermek jelenlétét is felvetheti akkor, ha sok a felvett gyermek hiányzása, vagy kiíratás miatt üresedik meg a hely. A főigazgató asszony tud erre a kérdésre hiteles aktuális választ adni.

Erhard Gyula polgármester: Szólt arról, hogy a helyi bölcsődei férőhelyekre vonatkozó felvetést korábbról már ismerő főigazgató asszony megtette a szükséges intézkedést, így abban az esetben, ha az érintett gyermek szülője be tudja mutatni a munkáltatói igazolását, úgy megindulhat a gyermek mini bölcsődei felvételi eljárása. 
  
Bernát János képviselő: a szóban-forgó Alföldvíz Zrt által lefolytatott, a település lakossága körébe felháborodás kiváltó intézkedése miatt mielőbbi megoldást sürgetett annak tudatában, hogy mind a jegyző asszony, mind a polgármester úr már tett lépéseket az ügy megoldása érdekében.

Erhard Gyula polgármester: válaszában elmondta, hogy a jegyző asszony által elmondottakat megerősítve folytatott megbeszélést több ízben is telefonon a közszolgáltató illetékeseivel, melynek során az Alföldvíz Zrt ígéretet tett a félresiklott intézkedésük ellentételezésére. Annyit sikerült elérni, hogy minden érintett tulajdonos jogosult a közszolgáltatótól az ellenőrzési jegyzőkönyv kikérésére, majd saját érdekében a feltárt hiba elhárítására. Ezen túlmenően kötelezettséget vállalt az Alföldvíz Zrt műszaki vezetője arra, hogy továbbra is biztosítani fogják a szennyvíztisztító házi belső rendszerek hibaelhárítását olyan műszaki megoldások (pl. áramlekapcsolás) közbeiktatásával, amely nem jelent veszélyt a feladatot ellátó munkavállaló számára. 

Somodi Balázs alpolgármester: véleménye szerint a négyes kereszteződésben nem a forgalmi rend változott meg, hanem a mindennapi közlekedési gyakorlat folytatódik, viszont a közlekedési táblák kihelyezése egyértelműsíti a közlekedés KRSEZ szerinti alkalmazását, amely nem balesetveszélyt, hanem éppen annak megelőzését szolgálja.

Erhard Gyula polgármester: beszámolt arról, hogy folyamatosan kapcsolatot tart a település országgyűlési képviselőjével, akitől megtudta, hogy Csongrád- Csanád vármegyei önkormányzatok által benyújtott pályázatok közül mindössze Csanádpalota és Pitvaros teleülések értek el támogatást, minden más pályázat nem nyert kategóriába került. Ehhez képest az ország más régióiban szinte minden benyújtott pályázat nyertes lett. Valami nagyon félresiklott, mert az előző kormányzat idején minden benyújtott pályázat pozitív elbírálása után központi támogatáshoz jutott a település. Kezdeményezte a térség országgyűlési képviselő általi utánjárást és Csanytelek település lakossága érdekei szem előtt tartása okán, a támogatás irányába való elmozdulás érdekében szükséges intézkedések megtételét. 
Megállapította, hogy az ülésen egyebek napirend keretében további bejelentés nem hangzott el, ezért megköszönte az ülésen megjelentek részvételét és az ülést befejezettnek nyilvánította.


K.m.f.



………………………………………				…………………………………………	
	Erhard Gyula								 Kató Pálné  			polgármester							     	     jegyző

